Kangassaaren lasitehdas

Kangassaaren lasitehdas toimi Etelä-Savossa Enonkoskella vuosina 1858–1903. Tehtaan omisti Tichanoffin kauppahuone ja se rakennettiin alun perin siksi että Enonkoskella sijainneen, vuonna 1774 perustetun Tichanoffin vesisahan tuottama jätepuu saatiin hyödynnettyä lasitehtaan uunien polttoaineena.

Tehdas valmisti aluksi pulloja joita vietiin muun muassa Pietariin. Vuodesta 1895 alkaen valmistettiin myös ikkunalasia puhaltamalla. Tässä menetelmässä lasimassasta puhallettiin lieriö joka sitten leikattiin auki ja levitettiin ikkunaruuduksi. Tehtaan lasinpuhaltajat tulivat aluksi Saksasta ja myöhemmin Ruotsista.

Tehtaan lopetettua kannattamattomana toimintansa 1903 sen rakennukset olivat vielä ensimmäisen maailmansodan aikoihin venäläisen sotaväen käytössä. Myöhemmin ne purettiin ja nykyisin ainoa muisto tehtaasta ovat tehtaan paikalta ja läheisestä järvenpohjasta löytyvät lasinsirpaleet. Lasitehtaan paikalle perustettiin 1900-luvun alussa höyrysaha ja alueella oli myös laivatelakka.

 Lähteet 
 Lasitehtaan tuotteita nostettiin järven pohjasta 

 Aiheesta muualla 


Luokka:Entiset suomalaiset lasitehtaat
Luokka:Suomen teollisuushistoria
Luokka:Suomen entiset rakennukset ja rakennelmat
Luokka:Enonkosken rakennukset ja rakennelmat